Haba Jameun
Alhamdulillah pujo keu Allah Kalimah thaibah ke saiyidina
Jino lôn kisah saboh seujarah Seuramoe Makkah seupanjang masa
Kisah lôn rawi meuganto thôn Dari Millenium phôn lôntuan calitra
Hana that panyang kisah nyo ampôn Meu’ah awai phôn keu ulôn beuna
Thôn dua reubèe Millenium phôn Ureueng gampông jiplueng u gunong
Agam inong abéh mat seunjata Bak dua reubèe sa darurat teuka
Dua reubèe dua operasi meunasah Ureueng dayah abéh keunong pèh
Bak dua reubèe lhèe teuka JSCDungon HDCkaru siat wèh
‘Oh lheuh nyan karu lom teuma Agam ngon dara ka keunong paleut
Dua reubèe pheut tsunami teuka Bansigom donya mata pih teubleut
Dua reubèe limong janji perdamaian Dua reubèe nam karu jipiyôh
Dua reubèe tujôh meugantoe pimpinan Seusama rakan mantong na riyôh
Mantong na karu sabé keudroe-droe Pimpinan anggroe tuwoe keu jasa
Nyang keunong beudé nyang keunong gilhö Teutiek lam sagoe soe hiroe hana
Nyang gadöh aneuk nyang gadöh lako Keu bakông sugoe than meupat mita
BRR raya jimeu’ap keudroe Peulayeu moto kijang Inova
Akhé dua reubèe lapan BRR pinah Tugas geulimpah bak peumeurintah
Dua ribèe sikureung piléh lom waki Jiba lom janji angèn syiruga
Aceh tasayang goh teuntèe aman Meunyo meunan cara peunguasa
Awak luwa jiba pantauan Aceh nyo rakan karu lom teuma
Keudéh bak Allah talakèe do’a Aceh beujaya lagèe harapan
Do’a kamo beusama-sama Dari staf JKMAsampoe pimpinan
Keu bandum rakan lôn lakèe meu’ah Kadang na salah bak tutôran
Maklum lôntuan mantong sikula Aneuk miet that paja bak peundidikan
Dua reubèe tujôh jinoe ka abéh Seulamat waréh dua reubèe lapan teuka
Jinoe haba ulôn peu-abéh Meu’ah e cut téh ubiet ngon raya
Peurada, 11 Desember 2007
Lé: Herman RN. Redaktur Pelaksana tuhoe.
Dimuat di Buletin Tuhoe Edisi IV, Desember 2007
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn min_Latn bjn_Latn